**סימי בן דוד, נולדה בעיר מרקש שבמרוקו בשנת 1939**

**עלתה לארץ בשנת 1956**

תלמידה מלווה: נס עזיזה

נולדתי במרוקו, בעיר מרקש בשנת 1939.

במרוקו חייתי עם הוריי ו-10 אחים.

עליתי ארצה בשנת 1956 למעברה,

עם בעלי אחרי שלושה חודשים שהתחתנו בגיל 16.

**החיים במרוקו:**

במרוקו הייתי בצופים, התעמלות כל בוקר לפני הלמידה בכיתה.

ומידי פעם היו יציאות לקולנוע לטבע בטעם בית הספר.

החגים במרוקו היו בדיוק כמו שחוגגים בארץ- אותם שירים אותם מנהגים הכול בדיוק אותו הדבר!

בימי שישי למדנו רק חצי יום כמו בארץ אך לא למדנו בימי שבת וראשון.

מרקש היא עיר מכובדת כל המשפחה חיה ביחד ובשבתות וחגים הייתה אחווה משפחתית וכולם היו יחד.

במרוקו לא היו מכשירים אלקטרונים והיינו יושבים עם המבוגרים כדי שיספרו לנו סיפורים.

***לימודים:***

במרקש למדתי בביה"ס "אליאנס" 12 שנות לימוד, בבית הספר היו 2 שיעורים של עברית בשבוע וידעתי לקרוא אבל היה לי קושי בכתיבה.

כשעליתי ארצה אחרי תקופה ארוכה הייתי קוראת עיתון "שער" והופיעה בכותרת מודעה שאומרת שמי שרוצה ללמוד שתכנס לתכנית.

צלצלתי, שילמתי והייתה בחינה לפיה הייתי צריכה ללמוד בכיתה ו אך לא הסכמתי.

קיבלתי תעודה, אחרי הסמינר לפי הכתובת שנתנו לי הלכתי לבית ספר ברחוב מוכרי הסיגריות עם מורה בשם עדינה.

ביום ראשון עד יום חמישי (כל יום למדנו חצי יום) ושם למדנו עברית.

יודעת לכתוב לקרוא ומבינה את השפה היטב!

***העלייה לארץ:***

עליתי ארצה בשנת 1956 עם בעלי אחרי שלושה חודשים שהתחתנו בגיל 16.

עלינו לארץ מפני שבשנת 1956 הייתה מהפיכה של המלך- הצרפתים גורשו לפריז והיהודים לישראל.

המצב בארץ בשנת 1956 היה קשה מאוד, חוסר באוכל וקושי עם שפה ובדיוק נולדה לי ילדה ובעלי עבד כל היום. גרתי לבד במעברה למרות שבאתי מבית מכובד מאוד במרוקו ולכן היה מאוד קשה.

אחרי תקופה שעליתי לארץ עבדתי באוניברסיטת תל אביב כעוזרת לבורנטית במשך 6 שנים. לאחר מכן ילדתי 2 ילדים ועשיתי הפסקה ומפני כשהאוניברסיטה עברו לרמת אביב זה היה רחוק ולכן הפסקתי וקיבלתי פיצויים.

אחרי תקופה עבדתי בשקם בבת ים כדיילת תכשיטים , ולאחר מכן החזקתי חנות למכשירי כתיבה, אך עבדתי רק 4 שעות ביום מפני שהיו לי בבית 3ילדים.

אחר כך התחלתי לעבוד בענף הקשישים וטיפלתי בהם 30 שנה עד היום.

בשנת 1963 גם משפחתי עלתה לארץ.

לצערי הרב אבי עלה רק עם אחיי כי אימי נפטרה במרוקו אחרי שכבר עליתי לארץ.

ואבי התחתן שוב ונולדו לו עוד 2 בנות.

***משפחה:***

היום יש 6 ילדים: 3 בנות ו 3 בנים גם נכדים וגם נינים.

הקשר עם הילדים הוא קשר טוב מאוד!

חינכתי אותם טוב, כולם למדו ועובדים בעבודה טובה.

הבת הגדולה (אילנה)-עובדת במשטרה.

הבן השני (דוד)-מכונאי.

הבת השלישית (חנה)-אחות.

הבת הרביעית (אורלי)-מורה לאנגלית.

הבן החמישי (יגאל) שגר בארצות הברית-מתעסק בנדל"ן והוא עוסק בספורט וחוזר על השורשים של בעלי.

והקטן (יובל)-עובד בהייטק בקופת חולים לאומית.

אני גאה מאוד בכל הילדים הנכדים והנינים!

בעלי נפטר לפני 4 שנים בשנת 2014 והוא היה אלוף הארץ באופניים ומאמן כושר.

***החיים שלי היום:***

כיום ממשיכה ללמוד במכללה פעמיים בשבוע כל יום שני.

ובבית וגן כל יום ראשון.

את שאר הימים אני מעבירה לרוב בפעילות גופנית (מנויה לקאנטרי)

ופעמיים בשבוע אני הולכת למועדון של ניצולי שואה

עד היום למדתי רצוף 20 שנה, כיום אני במכללה.

היום אני יותר פנויה למרות שכל החיים עבדתי קשה, עשינו חיים אני ובעלי התחתנו צעירים ומאוד אהבנו והיום לצערי אני בבית לבד עם הילדים.

אני מאוד אוהבת לנסוע ולהתאוורר. בחגים ובמיוחד בפסח אני אוהבת לנסוע ולחגוג חגים עם ישראלים מכל העולם. והחגים מאוד מהנים כשאני נוסעת או שטה.

הייתי בברזיל, ארגנטינה, מרוקו, אורוגוואי, ספרד ופריז.